රට හදන ප්රතිපත්ති පක්ෂ දොරකඩ
ජනාධිපතිවරණය වෙනුවෙන් ඉදිරිපත්ව ඇති සියලු අපේක්ෂකයන් සිය ප්රතිපත්ති ප්රකාශයන් එළිදැක්වීම සම්බන්ධයෙන් දැඩි අවධානයක් යොමුකර ඇත ඒ ඒ පක්ෂවල දැක්ම සහ දර්ශනය ජනතාවට පිළිබිඹු වන ආකාරයෙන් මෙම ප්රතිපත්ති ප්රකාශයන් සැකසෙනු ඇතැයි ද දේශපාලන ආරංචි මාර්ග සඳහන් කරයි ආර්ථිකය නැවත නගාසිටුවීම ජනතාවගේ ආදායම් වැඩි කිරීම මෙන්ම මේ වනවිට ජාත්යන්තර මූල්ය අරමුදලින් ලබාගෙන ඇති විස්තීරණ ණය මුදල් සහ එය නැවත ගෙවීමේ එකඟතාවන් පිළිබඳව ද මෙම ආකර්ෂණීය ප්රතිපත්ති ප්රකාශන මගින් ජනතාව සමග පුළුල් කතිකාවක් ඇතිකර ගැනීමට කටයුතු කරනු ඇතැයි ද ඒ ඒ පක්ෂවල අභ්යන්තර දේශපාලන ආරංචි මාර්ග සඳහන් කරයි ජනාධිපති අපේක්ෂකයන්ගේ පක්ෂවල සිටින ආර්ථික විශේෂඥයන් උපදේශකයන් සහ ප්රවීණයන් මෙන්ම ඒ ඒ ක්ෂේත්ර නියෝජනය කරනු ලබන පක්ෂ නියෝජිතයන් කෙටිකාලීන සහ මධ්යකාලීන යෝජනා මාලාවන් ලෙස සකස් කළ මෙම ප්රතිපත්ති ප්රකාශයන් රට හමුවේ ඉදිරිපත් කරනු ඇත නව වැනි විධායක ජනපතිවරයා තෝරා පත්කර ගැනීම වෙනුවෙන් පවත්වන 2024 ජනපතිවරණයට මේ වනවිට සියලු ජනාධිපති අපේක්ෂකයන් සිය ප්රචාරක කටයුතු ආරම්භ කර ඇති අතර ලබන මස 05 වැනිදාට ප්රථම සිය ප්රතිපත්ති ප්රකාශයන් ජනතාව හමුවේ තැබීමට සියලු අපේක්ෂකයන් කටයුතු කරනු ඇත සුජීව තත්සර